江寧

江寧係中國江蘇省南京市嘅一個區，面積1561 km²，人口128萬。

史 

江寧係南京嘅古名，南京嘅簡稱「寧」就係出自於佢。同時江蘇嘅「江」亦出自江寧，喺清朝拆江南省做江蘇同安徽時，江蘇省名來自江寧府同蘇州府嘅合名。西晉太康元年改建業爲秣陵縣，然後從秣陵縣中分出個臨江縣，遞年話呢度「外江無事」，於是改臨江縣做江寧縣，話呢度喺長江邊而又社會安寧。

隋大業元年縣治由江寧鎮搬去冶城。唐武德三年改名爲歸化縣，武德八年又改叫金陵縣，遞年武德九年又改爲白下縣，到貞觀九年先恢復爲江寧縣，不過到上元二年又改叫上元縣。

五代十國時，楊吳天祐十四年又從上元縣分割出個江寧縣，然後兩個縣治都喺金陵城，以秦淮河爲界，之後兩縣分治一城嘅情況延續到清末。期間南京所在嘅府叫過做江寧府，使南京城得過江寧呢個名。

1912年，中華民國廢上元縣，合併到江寧縣，同時江寧縣治搬出南京城，將南京城劃成市區做行政市。江寧縣由江蘇省管轄。

2000年，因為都市化，江寧縣改編爲市轄區，做江寧區，直至而家。

江寧文化底蘊深厚，一啲典故如謝安隱居過江寧嘅東山，後來出山爲相，稱之為「東山再起」。

江寧開發區 
江寧開發區嘅位置就喺區內。1997年2月2號，佢承認爲國家級尖端新技術產業開發區。2001年7月，呢個區域獲得ISO14001環境管理體系資格證。2002年7月，佢攞到江蘇省電子及資訊產業基地嘅稱號。

政區 
江寧轄10條街道、5個單位，再下分成129個社區、72條村。
 街道：東山街道、秣陵街道、湯山街道、淳化街道、祿口街道、江寧街道、谷里街道、湖熟街道、橫溪街道、麒麟街道
 單位：青龍山林場、江寧開發區、江寧濱江開發區、江寧高新技術產業園、麒麟科技創新園

攷 

南京政區